บาทเปิด31.86 บาทต่อดอลลาร์  แข็งค่าเล็กน้อย
เงินบาทเปิดตลาด 31.86 บาทต่อดอลลาร์  แข็งค่าเล็กน้อย ลังดอลล์อ่อน จับตาศาลรธน.ตัดสินคดียุบพรรคไทยรักษาชาติบ่ายนี้-การประชุมธนาคารกลางยุโรป
7 มี.ค. 2562

เงินบาทเปิดตลาด 31.86 บาทต่อดอลลาร์  แข็งค่าเล็กน้อย ลังดอลล์อ่อน จับตาศาลรธน.ตัดสินคดียุบพรรคไทยรักษาชาติบ่ายนี้-การประชุมธนาคารกลางยุโรป
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.86 บาท/ดอลลาร์ จากเย็นวานนี้ที่ปิดตลาดที่ 31.89 บาท/ดอลลาร์
"บาทแข็งค่าเล็กน้อยเกาะกลุ่มภูมิภาค เมื่อคืนดอลลาร์อ่อนค่าเมื่อเทียบยูโรและเยน หลังตัวเลขการจ้างงานภาคเอกชนออกมาต่ำกว่าคาด บอนด์ยีลด์สหรัฐก็ปรับตัวลดลง มีแรงซื้อดอลลาร์กลับเข้ามาบ้าง" นักบริหารเงิน กล่าว
สำหรับวันนี้ให้กรอบการเคลื่อนไหวของค่าเงินบาทไว้ระหว่าง 31.75-31.90 บาท/ดอลลาร์ จับตาปัจจัยภายในและภายนอก คือ ศาลรัฐธรรมนูญนัดอ่านคำวินิจัยคดียุบพรรคไทยรักษาชาติ และการประชุมธนาคารกลางยุโรป (ECB)